ARANEARUM SPECIES NOVÆ TRES. 
161 
deorsum directus, mox intus ' et deorsum curvatus, postea anteriora 
versus et sursum, tum foras, denique paullo retro et deorsum curvatus; 
parte basali excepta in universum latus est scapus et complanatus, 
corneus, obscure coloratus, paullo pone basim in latere antico exteriore 
ornatus processu corneo lamelliformi, multo latiore quam longiore, basi 
sat angusta adnato, subito sursum et deorsum, fortius quidem, dilatato, 
supra in lamellam brevem latam truncatam, infra in dentem elonga- 
tum, sat gracilem, deorsum et retro et paullo foras directum desinenti; 
a latere visus processus hic sandalio non dissimilis est. Pars scapi, quæ 
ab imo conspicitur (fig. 4), e lamina constat pone in longitudinem fere 
directa, ante foras angulo recto fere flexa ; pars in longitudinem directa 
ab apice postico, qui anguste rotundatus est, primo anteriora versus 
dilatata in latere interiore, tum lateribus parallelis, denique in latere 
exteriore, ubi processus foras, curvatur, in sinum profundum, parum 
latum excisa; pars foras directa, æque circiter atque prior longa, paullo 
latior, apicem versus leviter dilatata, apice oblique truncata, angulo 
antico obtuso, postico acuto (certo situ saltem) ; ad sinum commemo¬ 
ratum (ante eum) complicatus est scapus in rugam transversam, paullo 
obliquam, supra et subter itaque sulco ornatus ; ceterum supra scapus in- 
æqualis est quidem, partim convexus, partim concavus, sed dentibus, cari¬ 
nis cet. evidentioribus caret, subter vero in parte foras directa prope eius 
medium dentibus duobus ornatur inter se coniunctis, altero nigro 
oblongo obtuso, anteriora versus et paullo foras et sursum directo 
(superficiei processus fere parallelo), altero apici propiore, pallido, tenui, 
acuto, foras fere directo ; inter dentes hos et marginem apicalem scapus 
carinula cornea nigra humili ornatur; in angulo apicali anteriore margo 
scapi supra in denticulum parvum acutum incrassatus est. Pedum I inter¬ 
nodia 3-6, 2*05, 3*1, 3*1, 0*65, pedum II 3*1, 1*8, 2*8, 2*9, 0*6, III 2*3 
1*2, 1*75, 2*4, 0*55, IY 3*4, 1*65, 2*9, 3*5, 0*6 mm longa. Armatura 
pedum paullo mutabilis (certo etiam in femina); femur I nonnunquam 
aculeis 3 aut 4, femur II ante aculeis 4, III 4 aut 8, IY 8 aut 14, 
tibia III ante plerumque 1. 1, pone nonnunquam 4, subter 1. 1.2 aut 
1. 1. 1.2, metatarsus subter, præter apicales, 3 aut 4 instructus. Abdomen 
ca. 3*0 longum. Ceterum in marem quadrant, quæ de femina dicta sunt. 
Color. Céphalothorax niger, pars thoracica inter margines et 
impressiones colore pallidiore, castaneo, tincta. Mandibulæ nigræ, maxillæ 
et labium nigro-castanea et badia, sternum badium, pone pallidius, 
nigricanti marginatum. Palpi et pedes antici pallidius et obscurius 
latericii, pedes quatuor posteriores flavo-testacei, pedes II colore modo 
eis modo anticis similiores. Abdomen isabellinum. 
Zelenika; mense Decembri mares et feminae adulta. 
Annales Musei Nationalis Hungarici. IV. 
11 
